[{"text_idx": "#000002", "text": "Penblwydd y Cenn@d yn un oed!"}, {"text_idx": "#000003", "text": "Flwyddyn yn o\u0302l \u2013 ar Fawrth 1af 2021 \u2013 lansiwyd Cenn@d, fel olynydd teilwng i gyhoeddiadau hirhoedlog Seren Cymru (y Bedyddwyr) a\u2019r Goleuad (y Presbyteriaid). Roedd hanes hir yn perthyn i\u2019r rheiny; cyhoeddwyd Seren Cymru am y tro cyntaf yng Nghaerfyrddin ym 1851 tra bod y Goleuad wedi dod allan yn wythnosol o 1869 hyd y llynedd."}, {"text_idx": "#000004", "text": "Pam newid felly? Y weledigaeth oedd creu wythnosolyn newydd a bywiog, mewn lliw llawn i\u2019w gyhoeddi ar y cyd rhwng Eglwys Bresbyteraidd Cymru ac Undeb y Bedyddwyr. Yn ffrwyth trafodaethau rhwng gwahanol enwadau Anghydffurfiol, y gobaith oedd y byddai\u2019n dwyn y gorau o\u2019r Goleuad a Seren Cymru at ei gilydd i greu cyhoeddiad perthnasol i\u2019n cenhedlaeth. Rhan o\u2019r cynllun hwnnw felly oedd bod yr wythnosolyn newydd yn ymddangos yn ddigidol \u2013 gellir ei lawrlwytho bob wythnos yma neu ar wefan y Cenn@d ei hun, ac mae modd derbyn copi caled trwy ysgrifennu at Aled Davies, Cyngor Ysgolion Sul \u2013 "}, {"text_idx": "#000006", "text": "Fel meddai cadeirydd y pwyllgor llywio, Dr Densil Morgan, wrth i\u2019r rhifyn cyntaf fynd i\u2019r wasg:"}, {"text_idx": "#000007", "text": "\u201cBeth bynnag am ogoniant ddoe a grym y gwreiddiau, swyddogaeth hollol gyfoes sydd i\u2019r cyhoeddiad hwn. Wrth ddewis yr enw Cenn@d \u2013 gyda\u2019i \u2018a\u2019 gynffonog yn cyfleu\u2019r dechnoleg newydd \u2013 buom yn ymwybodol, ar y naill law, o natur oesol y genadwri Gristnogol, ac o heriau amryfath y Gymru gyfoes ar y llall. Os \u2018mynegi\u2019, neu \u2018ddwyn cenadwri\u2019, sy\u2019n cyfleu swyddogaeth Cenn@d, anelwn drwyddo gyfryngu gwybodaeth am ein gilydd, ein heglwysi, eu haddoli a\u2019u gweithgareddau, cyfnewid syniadau ac nid hwyrach ffurfio barn, a\u2019r cwbl er hwyluso tystiolaeth y Ffydd.\u201d"}, {"text_idx": "#000008", "text": "Os oes gennych unrhyw gwestiynau, neu os hoffech drafod Cenn@d mae croeso i chi gysylltu a\u0302\u2019r golygyddion ar helo@cennad.cymru. Pam ddim hefyd gael yr wybodaeth ddiweddaraf drwy ddilyn Cenn@d ar gyfryngau cymdeithasol Facebook a Trydar @CennadCymru ?"}, {"text_idx": "#000011", "text": "Cyfrifiad 2021 \u2013 gwae fi fy myw mewn oes mor dreng?"}, {"text_idx": "#000012", "text": "Gwyddom i gyd i\u2019r ganran o Gristnogion sy\u2019n arfer eu ffydd leihau ers degawdau lawer, ond er hynny mae newid sylweddol yma o fewn ein diwylliant a\u2019n cyd-destun y mae angen i ni ei gydnabod..."}, {"text_idx": "#000014", "text": "Tanysgrifiwch i dderbyn ein hebyst misol am newyddion, digwyddiadau a mwy:"}]